**Poslanie a hlavné úlohy rady školy:**

**-**RŠ je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy, záujmy rodičov, pedagógov a žiakov v oblasti výchovy a vzdelávania,  
- posudzuje činnosť školy z pohľadu školskej problematiky a z hľadiska jej poslania ako vzdelávacej ustanovizne,  
- plní funkciu verejnej kontroly práce vedúcich zamestnancov školy a ďalších orgánov a ustanovizní, ktoré sa podieľajú na utváraní podmienok na výchovu a vzdelávanie na danom území,  
- navrhuje na základe výberového konania kandidáta na vymenovanie riaditeľa školy,  
- vyjadruje sa ku koncepčným zámerom školy a ku skutočnostiam, ktoré sa vzťahujú k práci školy,  
- riaditeľ školy predkladá príslušné dokumenty a informácie RŠ v takom časovom predstihu, aby sa k nim mohla RŠ kompetentne vyjadriť. Predkladá tiež príslušné dokumenty na vyžiadanie RŠ,  
- sleduje dodržiavanie Deklarácie práv dieťaťa v podmienkach školy.